Svi nek' znaju / Da si htjela, da si znala
Svi nek' znaju / Da si htjela, da si znala trinaesta je singl-ploča sarajevskog kantautora Mahira Paloša. Objavila ju je 1979. nekadašnja izdavačka kuċa Jugoton iz Zagreba. Na A-strani je pjesma "Svi nek' znaju", za koju je tekst napisao Slobodan Đurasović. Komponirana je u stilu laganijeg šlagera uz prateće pjevače. Prva javna izvedba ove pjesme bila je na festivalu Vaš šlager sezone te godine. Na B-strani je "Da si htjela da si znala" za koju je tekst napisao pjesnik Mišo Marić. U ovoj pjesmi zanimljiv je kompozitorski stil Hasanbegovića koji je koristio primjese mediteranske muzike uz dobru kombinaciju gitare i gudača. Muziku za obje pjesme komponirao je Faruk Hasanbegović, a koji će za Paloša komponirati muziku i na narednom singlu "Izgubljena ptica / Nisam znao". Paloševo pjevanje pratio je Revijski orkestar Radiotelevizije Sarajevo uz dirigentsku palicu Ranka Rihtmana, koji je ujedno i napisao aranžmane za obje pjesme. Komponirane su u stilu pop-muzike i šlagera, pogodnim za izvedbe na festivalima ove vrste muzike. Ova singl-ploča, na kojoj je Paloš dao kvalitetne pjevačke izvedbe, nastavak je serije dobrih pjesama u njegovoj dotadašnjoj karijeri. Fotografiju i dizajn za omot uradio je Ivica Ivezić.